***Naziv ali firma stranke***

*Naslov sedeža podjetja*

Matična številka:

ID št. za DDV: ,

ki ga zastopa: *ime in priimek, funkcija zastopnika*

v nadaljevanju: **XY** *(okrajšava naziva stranke)*,

in

***Naziv ali firma druge stranke***

*Naslov sedeža podjetja*

Matična številka:

ID št. za DDV: ,

ki ga zastopa: *ime in priimek, funkcija zastopnika*

v nadaljevanju: **WZ** *(okrajšava naziva druge stranke)*,

v nadaljevanju obe skupaj tudi **Stranki** ali vsaka posamezno **Stranka**,

skleneta

**SPORAZUM O NERAZKRIVANJU ZAUPNIH INFORMACIJ**

GLEDE NA TO, da je dejavnost XY *(opis dejavnosti ali projekta stranke XY)* … .

GLEDE NA TO, da je dejavnost WZ *(opis dejavnosti ali projekta stranke WZ)* … .

GLEDE NA TO, da želita Stranki ovrednotiti potencialno poslovno sodelovanje v okviru *(opis poslovnega sodelovanja med strankama)*, kar vključuje, ne pa le izključno tega, razvoj in trženje izuma/produkta/prototipa z nazivom »*(naziv izuma ali druge tehnologije, če je sestavni del poslovnega sodelovanja)«* in si želita oceniti tehnične in ekonomske možnosti uporabe Izuma (v nadaljevanju: **Namen uporabe**).

GLEDE NA TO, da bo v okviru ocenjevanja možnosti za medsebojno sodelovanje prišlo do vzajemne izmenjave idej ter do razkritja informacij (*opcijsko, če ustreza obsegu sodelovanja*: in materialov), ki jih Stranki vse štejeta za zaupne in svoje.

ZARADI TEGA se Stranki v zvezi z razkrivanjem Zaupnih informacij (kot so opredeljene s tem sporazumom) dogovorita, kot sledi:

1. **Zaupne informacije**

Izraz **»Zaupne informacije**« pomeni katere koli in/ali vse tehnične, poslovne, znanstvene in druge podatke, postopke, listine in druge informacije, podane v kateri koli obliki, ter vse fizične predmete (vključno s, in brez omejitev, primerki in z vzorci), ki bodo s strani ene stranke (**Razkrivajoča stranka**) razkrite drugi stranki (**Prejemnik**), ali kateri koli povezani osebi ali drugi osebi, ki nastopa v imenu Prejemnika, od datuma sklenitve tega sporazuma dalje. Za namene tega sporazuma Zaupne informacije obsegajo tudi vse kopije, povzetke, zapise, opise, spremembe in dodatne izvode zgoraj navedenih podatkov, postopkov, listin, drugih informacij ali fizičnih predmetov, prejetih od Razkrivajoče stranke.

Zaupne informacije se izrecno opredelijo kot zaupne z oznako »zaupno« ali z oznako, ki kaže na zaupnost teh podatkov. Zaupne informacije so lahko označene kot zaupne takoj ob razkritju ali kasneje. Kot Zaupne informacije veljajo tudi tiste informacije, ki niso označene izrecno kot zaupne ali niso označene z oznako, ki kaže na zaupnost teh informacij, a je očitno, da bi nastala občutna škoda, če bi zanje izvedela nepooblaščena oseba ali če iz veljavne zakonodaje izhaja, da bi z razkritjem ali nezakonitim upravljanjem informacij kršili veljavno zakonodajo.

Če je Prejemnik v dvomu glede zaupnosti katere koli od razkritih informacij, bo o tem pisno poizvedel pri Razkrivajoči stranki, ta pa bo odgovor na poizvedbo podala v petih (5) delovnih dneh po prejemu pisnega zaprosila Prejemnika.

1. **Nerazkritje in neuporaba Zaupnih informacij**

Prejemnik ne sme:

1. razkriti, razširjati ali objaviti Zaupnih informacij kateri koli fizični ali pravni osebi brez predhodnega pisnega soglasja Razkrivajoče stranke, razen zaposlenim Prejemnika, za katere je potrebno, da so jim takšne informacije znane, a le v obsegu, ki je potreben za izvedbo njihovih nalog, in ki so bili obveščeni o Prejemnikovih obveznostih po tem sporazumu ter so s podpisom izjave o varovanju zaupnosti soglašali s tem, da ne bodo uporabljali ali razkrivali Zaupnih informacij;
2. uporabljati Zaupnih informacij za kakršen koli drug namen razen za Namen uporabe, s katerim je vnaprej soglašala Razkrivajoča stranka.

Prejemnik lahko Zaupne informacije razkrije tudi poslovnim partnerjem, ki sodelujejo pri tehnični in ekonomski oceni Izuma, pod pogojem, da jih predhodno zaveže k varovanju zaupnosti, tako da podpišejo izjavo o varovanju zaupnosti.

Prejemnik soglaša, da bo pri preprečevanju kakršnih koli nepooblaščenih razkritij Zaupnih informacij ravnal s potrebno mero skrbnosti, v nobenem primeru pa z manjšo mero skrbnosti, kot jo uporablja pri varovanju svojih najbolj zaupnih informacij.

1. **Izjeme (nezaupne informacije)**

Prejemnik nima nobene obveznosti po tem sporazumu, da bi ohranjal informacijo kot zaupno, za katero lahko dokaže:

1. da je razkrita v tiskani publikaciji, ki je javno dostopna; ali
2. da je v času razkritja ali po tem javno dostopna, in sicer ne po krivdi ali malomarnosti Prejemnika ali fizičnih oziroma pravnih oseb, ki jim je Prejemnik razkril takšno informacijo; ali
3. da je bila pred časom razkritja s strani Razkrivajoče stranke v posesti Prejemnika in ni predmet dolžnosti varovanja zaupnosti; ali
4. da jo je Prejemnik pridobil s strani katerekoli tretje stranke, ki pri tem ni kršila obveznosti varovanja zaupnih informacij; ali
5. da jo je razvil Prejemnik neodvisno od Zaupnih informacij, ki mu jih je posredovala Razkrivajoča stranka; ali
6. da je njeno razširjanje pisno odobrila Razkrivajoča stranka; ali
7. da jo je Prejemnik dolžan razkriti ali posredovati zaradi zakonskih zahtev, predpisov, sodnih odločb ali odločb drugih organov javne oblasti (vendar v najmanjši meri, potrebni, da se zadosti takšnim odločbam), pod pogojem, da Prejemnik takoj po prejemu takšne odločbe o tem obvesti Razkrivajočo stranko in ji da čas, da se odzove na takšno odločbo.
8. **Imetništvo Zaupnih informacij**

Vse Zaupne informacije ostanejo v izključnem imetništvu Razkrivajoče stranke.

S tem sporazumom Prejemnik ne pridobi nobene pravice na Zaupnih informacijah (in materialih). Nobena določba tega sporazuma ne pomeni dovoljenja oziroma licence za uporabo Zaupnih informacij ali Izuma. Prejemnik se zavezuje, da na podlagi prejetih Zaupnih informacij ne bo izpodbijal imetništva ali veljavnosti Izuma in z njim povezane patentne prijave.

V primeru, da bi Prejemnik katero koli posredovano Zaupno informacijo uporabil pri oblikovanju, izumu, napravi, procesu, produktu, invenciji, inovaciji, znamki, modelu, geografski označbi, storitvi ali za kakršenkoli drug namen, ki ima ali bi lahko imel premoženjsko protivrednost, v nasprotju z določili tega sporazuma, Prejemnik pripoznava in se strinja, da vse materialne avtorske in sorodne pravice in/ali ostale pravice intelektualne lastnine (registrirane ali neregistrirane) ali druge pravice pripadajo Razkrivajoči stranki.

1. **Vrnitev Zaupnih informacij**

Prejemnik je dolžan Razkrivajoči stranki na njeno predhodno pisno zahtevo nemudoma vrniti vse Zaupne informacije v oprijemljivi obliki, vključno z, ne pa omejeno na, vso dokumentacijo, prospekti, računalniškimi programi, zapiski, prototipi, modeli, napravami in njihovimi kopijami tako v elektronski kot tudi v materializirani obliki. Prejemniku bo dovoljeno, da ohrani en zapis dokumentov, ki vsebujejo Zaupne informacije, ter – v kolikor bo to prišlo v poštev – en vzorec vsake takšne sestavine v pravnih spisih, vse to izključno za namene arhiviranja.

1. **Razgovori**

Stranki se zavežeta, da osebam izven kroga oseb, katerim so Zaupne informacije lahko razkrite po tem sporazumu, ne bosta objavili ali razkrili obstoja kakršnega koli razmerja ali razgovorov med njima. Omenjene informacije štejejo za Zaupne informacije v smislu tega sporazuma.

1. ***(Opcijsko, če zaupne informacije zadevajo izum, katerega imetnik je Razkrivajoča stranka)* Evalvacija Izuma, testiranje in pogovori s tretjimi**

Prejemnik se zavezuje, da bo prvo fazo evalvacije Izuma izvedel v roku enega (1) meseca po podpisu sporazuma in da bo v navedenem roku sporočil Razkrivajoči stranki rezultate evalvacije, skupaj z navedbo, ali želi odkupiti pravice na Izumu oz. pridobiti izključno licenco za uporabo Izuma. V tem primeru imajo stranke dodatne tri (3) meseca časa, da izmenjajo dodatne informacije, potrebne pri poglobljeni evalvaciji Izuma in izvedejo pogajanja za prenos pravic na Izumu, upoštevajoč vrednost Izuma (oz. patentne prijave), ki jo določi mednarodno uveljavljeni cenilec. Razkrivajoča stranka se zaveže, da v tem obdobju ne bo izvajala tržnih aktivnosti, vezanih na izum.

Po preteku enega (1) meseca po podpisu tega sporazuma in ob pogoju, da Prejemnik ne bo izrazil interesa za trženje Izuma, oz. po preteku štirih (4) mesecev od sklenitve tega sporazuma, če Stranki v tem času ne skleneta ustreznega sporazuma o prenosu pravic v zvezi z Izumom, bo Prejemnik vse prejete materiale in informacije po tem sporazumu nemudoma vrnil Razkrivajoči stranki, hkrati pa se Prejemnik odpoveduje vsem morebitnim zahtevkom v zvezi z Izumom, predvsem v povezavi z uveljavljanjem imetništva na Izumu in z Izumom povezanimi patentnimi prijavami in patenti.

1. **Ni obveznosti sklenitve posla**

Nobena od Strank ni dolžna skleniti posla ali vzpostaviti poslovnega razmerja na podlagi tega sporazuma ali medsebojnih razgovorov.

1. **Jamstva**

Prejemnik sprejema dejstvo, da so vse Zaupne informacije »kot take« in eksperimentalne narave in da obstajajo določena tveganja pri njihovi uporabi. Razkrivajoča stranka ne jamči za uporabljivost informacij (in materialov, neobstoj pravic tretjih v zvezi z materiali) in ni odgovorna ne za škodo, ki bi jo Prejemnik ali morebitne tretje osebe utrpele zaradi uporabe Zaupnih informacij, ne za tržni uspeh (dobiček) v primeru gospodarskega izkoriščanja Izuma/Produkta (ali materialov), na katere(ga) so vezane Zaupne informacije.

1. **Pravice in pravna sredstva**

Prejemnik je dolžan nemudoma pisno sporočiti Razkrivajoči stranki kakršno koli nepooblaščeno uporabo ali razkritje Zaupnih informacij ter na vsak razumen način sodelovati z Razkrivajočo stranko pri pridobivanju Zaupnih informacij nazaj v posest Razkrivajoče stranke in preprečevanju njihove nadaljnje nepooblaščene uporabe.

Prejemnik se zaveda, da bi kršitev določb tega sporazuma pomenila nepopravljivo škodo Razkrivajoči stranki. Zato ima Razkrivajoča stranka v primeru kršitev pravico uveljavljati sodno varstvo, s katerim od Prejemnika zahteva, naj takoj preneha s potencialnimi in dejanskimi kršitvami tega sporazuma.

1. **Veljavnost Sporazuma**

Ta sporazum začne veljati z dnem podpisa obeh Strank in velja eno (1) *(prilagodite obdobje veljavnosti obsegu in naravi sodelovanja)* leto od tega datuma.

Obveznosti iz tega sporazuma, ki se nanašajo na nerazkritje in neuporabo Zaupnih informacij, veljajo tako dolgo, dokler Zaupne informacije ne postanejo javno znane oz. dostopne ali dokler Razkrivajoča stranka v pisni obliki ne obvesti Prejemnika, da ga razrešuje obveznosti, ki jih določa ta sporazum.

1. **Odpoved**

Nobena odpoved kateri koli obveznosti po tem sporazumu ne velja, če ni dana v pisni obliki, velja pa vedno le za tisti določen namen, za katerega je bila dana, in enomesečnim odpovednim rokom. Dolžnost varovanja Zaupnih informacij ne preneha tudi v primeru, da od pogajanj oz. izvajanja sklenjenega sporazuma in morebitnih kasnejših pogodb, vezanih na Zaupne informacije, odstopi katera koli Stranka iz kakršnega koli razloga.

Vsaka Stranka lahko nemudoma odpove sporazum v primeru hujših kršitev obveznosti nasprotne Stranke.

1. **Splošne določbe**
2. **Celoten sporazum.** Ta sporazum predstavlja celoten sporazum med Strankama v zvezi z Zaupnimi informacijami in nadomešča vse ustne ali pisne sporazume, sklenjene pred ali hkrati s to pogodbo, ki se nanašajo na Zaupne informacije.
3. **Sprememba**. Ta sporazum se lahko spremeni le s pisnim dogovorom, sprejetim po dnevu sklenitve tega sporazuma in podpisanim s strani obeh Strank.
4. **Prenos.** Stranke ne smejo prenesti, odstopiti, izročiti, oddati v najem ali podeliti katerih koli pravic in obveznosti po tem sporazumu tretji osebi brez predhodnega pisnega soglasja druge Stranke.
5. **Uporaba prava reševanje sporov.** Za razlago tega sporazuma se uporablja pravo Republike Slovenije ne glede na določbe mednarodnega zasebnega prava. Stranke soglašajo, da bodo vse morebitne spore iz tega sporazuma reševale sporazumno, če pa to ne bo možno, bodo spor v reševanje predložile stvarno pristojnemu sodišču v Ljubljani.
6. **Deljivost.** V primeru, da bi pristojno sodišče odločilo, da je katera koli določba tega sporazuma neveljavna, se lahko takšna določba nadomesti z določbo, ki jo določi sodišče, na takšen način, da bo prejšnja določba kar najmanj spremenjena, preostale določbe tega sporazuma pa ostanejo v celoti veljavne in izvršljive. Volja Strank je, da se ta sporazum izvrši v kar največji možni meri, dovoljeni z zakonom.
7. **Obvestila.** Kakršna koli obvestila, ki bi bila potrebna po tem sporazumu, bodo poslana s priporočeno pošto s povratnico na naslove Strank, kot so navedeni zgoraj, ali na kakšne druge naslove, ki jih ena Stranka sporoči drugi Stranki.
8. **Končna določba**

Ta sporazum je sestavljen v dveh (2) enakih izvodih, od katerih pripada vsaki Stranki po en izvod.

Ta sporazumje sklenjen in prične veljati, ko ga podpišejo zakoniti ali pooblaščeni zastopniki obeh Strank.

**NAZIV ALI FIRMA STRANKE**

**Podpis:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(žig)*

**Ime in priimek: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Naziv ali funkcija: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Kraj in datum:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NAZIV ALI FIRMA DRUGE STRANKE**

**Podpis:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(žig)*

**Ime in priimek: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Naziv ali funkcija: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Kraj in datum:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_